நாற்புறத்தும் வளைத்தார்கள் பகைக் கூட்டத்தை; நடுப்புறத்தில் அமைச்சனுயிர்ப் பிச்சை கொள்ள ஏற்புரைத்து மற்றவரின் உயிரை வாங்கி எடுத்துவந்த எரிக்கொள்ளி யால்மு கங்கள் மாற்றமுறத் தீய்த்துப்பின் பிணத்தை எல்லாம் வரிசையுறக் கிடத்திஅரண் மனைய டைந்தார். வீற்றிருந்த துறவியவன் நடந்த எல்லாம் வினவினான்; அமைச்சன்தான் மொழிய லானான். இயல் 75      நீலன் தந்தையும் நரிக்கண்ணன் அமைச்சனுமாகிய      ஒருவன் துறவிபால் நடந்தவை கூறினான்.  தீப்பட்ட காட்டினிலே வேங்கை யோடு சிறுமுயலும் சாதல்போல் நரியின் மைந்தன்